Reinfried Herbst

Reinfried Herbst (sündinud 11. oktoobril 1978 Salzburgis) on Austria mäesuusataja, kelle põhialaks on slaalom.

Herbst osales esimest korda maailma karikasarjas 21. jaanuaril 2001 Kitzbühelis slaalomis, kuid ei saanud teise ringi edasi. 2006. aastal jõudis ta samas esimest korda poodiumile, kui oli slaalomis Jean-Pierre Vidali järel teine. Esimese võidu sai ta samal hooajal märtsis Shigakogenis peetud MK-võistluste etapil slaalomis. Olgu lisatud, et esikohta jagas ta võrdse ajaga koos Kalle Palanderiga. Kokku on ta seisuga 12. märts 2010 võitnud 9 MK-võistluste etappi. 

2006. aasta taliolümpiamängudel Torinos oli ta slaalomis Benjamin Raichi järel teine. Muide, ka kolmas koht kuulus austerlasele – Rainer Schönfelderile. 2010. aasta OM-il Vancouveris oli ta slaalomis kümnes. 

Herbst on osalenud kahtedel maailmameistrivõistlustel. Kuid ei 2007. aasta MM-il Åres ega ka 2009. aasta MM-il Val-d'Isère'is ta finaallaskumisele ei pääsenud.

 Saavutused 

27px  Olümpiamängudel 

 2006  Torinos
 15px hõbemedal slaalomis

 Maailma karikasarjas 

 Maailma karikas 

 Slaalomi karikas
 1. koht: 2010
 3. koht: 2008

 Maailma karikasarja etapivõidud

Reinfried Herbst on osalenud () 73 MK-etapil ja jõudnud poodiumile 15 korral, millest 9 korda kõige kõrgemale astmele.

Jrk-nrAastaKuupäevKohtRiikAla1.200611. märts Shigakogen slaalom2.20089. veebruar Garmisch-Partenkirchen slaalom3.200815. märts Bormio slaalom4.200911. jaanuar Adelboden slaalom5.200927. jaanuar Schladming slaalom6.200915. november Levi slaalom7.200921. detsember Alta Badia slaalom8.201026. jaanuar Schladming slaalom9.201031. jaanuar Kranjska Gora slaalom

 Välislingid 

 Reinfried Herbsti koduleht

 Reinfried Herbst Alpine Ski Database kodulehel 


Kategooria:Austria mäesuusatajad
Kategooria:Sündinud 1978